Декларации по ЗДДС вече по Интернет
От началото на 2012 г. ежемесечните справки-декларации по ЗДДС, които фирмите подават в НАП, трябва се изпращат само по интернет, когато покупките или продажбите на дружеството за месеца са повече от пет. Това се изисква от измененията в Закона за данък добавена стойност, които влиязоха в сила от 1 януари 2012 г. За да не се създават затруднения на фирмите в началото на годината, се предвиждат едномесечен гратисен период за изпълнение на новото изискване. Това означава, че то ще важи за януарските справки-декларации на 2012 г., които се подават до 14 февруари.
Към момента в Русенска областсарегистрирани по ДДС около 7000 фирми. Чрез възможността да подават документи за ДДС по електронен път, НАП спестява време и административни разходи на търговските дружества. За ползването на услугата е необходим електронен подпис. Ако представителите на фирмата нямат такъв, те могат да упълномощят друго дружество, което притежава електронен сертификат – например, счетоводна фирма, която да подава по интернет декларации от тяхно име. Закупуването му или упълномощаването трябва да стане в най-скоро време, за да може декларациите да се подават без проблеми след месец.
Според статистиката на НАП към момента ДДС документи по електронен път изпращат над 80 на сто от регистрираните около 210 000 търговци в страната. В компютърните системи на приходната агенция по електронен път годишно постъпват над 40 млн. декларации. Изчисленията сочат, че срещу минимална инвестиция от около 50 лева за електронен подпис гражданите и фирмите спестяват поне 330 млн. лева годишно, а и не губят времето на своите служители за чакане по опашки и за пътуване. Повече подробности за новото изискване могат да се получат на телефона на Информационния център на агенцията 0700 18 700.
Публикувана: 16	Януари	2012	г.	14:01:39